ai4bharat/Pralekha huggingface dataset:
सामाजिक न्याय एवं अधिकारिता मंत्रालय
राष्ट्र आज डॉ. बी आर अम्बेडकर के 64वें महापरिनिर्वाण दिवस पर श्रद्धांजलि अर्पित कर रहा है
राष्ट्रपति श्री रामनाथ कोविंद ने आज सवेरे संसद भवन लॉन में आयोजित समारोह में राष्ट्र की ओर से भारत रत्न बाबा साहेब डॉ. बी आर अम्बेडकर के 64वें महापरिनिर्वाण दिवस पर बाबा साहेब की प्रतिमा पर पुष्पांजलि अर्पित की। डॉ. अम्बेडकर को उपराष्ट्रपति तथा राज्यसभा के सभापति श्री एम वेंकैया नायडू, प्रधानमंत्री श्री नरेन्द्र मोदी और लोकसभा के अध्यक्ष श्री ओम बिरला ने भी पुष्पांजलि अपर्ति की।
महापरिनिर्वाण दिवस पर बाबा साहेब को पुष्पांजलि अर्पित करने वाले नेताओं में पूर्व प्रधानमंत्री डॉ. मनमोहन सिंह, केन्द्रीय सामाजिक तथा न्याय अधिकारिता मंत्री श्री थावर चंद गहलौत, सामाजिक न्याय और अधिकारिता राज्य मंत्री श्री राम दास अठावले, श्री कृष्ण पाल गुर्जर तथा अन्य विशिष्ट अतिथि शामिल हैं।
समारोह का आयोजन सामाजिक न्याय और अधिकारिता मंत्रालय के अन्तर्गत स्वशासी संगठन अम्बेडकर फाउंडेशन ने किया था।
भारतीय प्रतिस्पर्धा आयोग
भारतीय प्रतिस्पर्धा आयोग ने प्रतिस्पर्धा पर जोर देने के लिए राज्यों के साथ बैठक की
भारतीय प्रतिस्पर्धा आयोग  ने आज नई दिल्ली में प्रतिस्पर्धा कानून और सीसीआई के कार्यान्वयन तथा समर्थन के प्रयासों के बारे में संवेदनशील बनाने के उद्देश्य से इस क्षेत्र से जुड़े लोगों के लिए एक प्रशिक्षण तथा समायोजन कार्यक्रम आयोजित किया। असम, हिमाचल प्रदेश, ओडिशा और केन्द्र शासित प्रदेश पुडुचेरी के संसाधन व्यक्तियों ने इसमें भाग लिया।
सीसीआई के अध्यक्ष श्री अशोक कुमार गुप्ता ने अपने स्वागत भाषण में देश में प्रतिस्पर्धा कानून को गंभीरतापूर्वक लेने और देश भर में प्रतिस्पर्धा करने के लिए बाजार बनाने को लेकर सीसीआई के प्रयासों को बढ़ाने में राज्यों की निर्णायक भूमिका के बारे में चर्चा की। उन्होंने बताया कि राज्य स्तर पर सीसीआई की संसाधन व्यक्ति योजना का लक्ष्य प्रतिस्पर्धा के मामलों, विशेष रूप से सार्वजनिक खरीद पर राज्य मशीनरी को संवेदनशील बनाना है। उन्होंने संसाधन व्यक्तियों को प्रोत्साहित किया कि वे इसके द्वारा आयोजित संगोष्ठी, कार्यशाला में अधिकाधिक हिस्सा लें तथा इसके द्वारा विकसित प्रतिस्पर्धा टूलकिट का इस्तेमाल करें।
प्रधानमंत्री कार्यालय
प्रधानमंत्री 24 दिसंबर को श्री स्वामीनारायण गुरुकुल राजकोट संस्थान के 75वें अमृत महोत्सव को संबोधित करेंगे
प्रधानमंत्री श्री नरेन्द्र मोदी 24 दिसंबर, 2022 को प्रातः 11 बजे श्री स्वामीनारायण गुरुकुल राजकोट संस्थान के 75वें अमृत महोत्सव को वीडियो कॉन्फ्रेंसिंग के माध्यम से संबोधित करेंगे।
श्री स्वामीनारायण गुरुकुल राजकोट संस्थान की स्थापना वर्ष 1948 में गुरुदेव शास्त्रीजी महाराज श्री धर्मजीवनदासजी स्वामी द्वारा राजकोट में की गई थी। इस संस्थान का काफी विस्तार हुआ है और वर्तमान में इस संस्थान की पूरे विश्व में 40 से अधिक शाखाएँ हैं, जो 25,000 से अधिक छात्रों को स्कूल, स्नातक और स्नातकोत्तर शिक्षा की सुविधाएँ उपलब्ध करा रही हैं।
प्रधानमंत्री कार्यालय
प्रधानमंत्री ने नवरात्रि की महासप्तमी पर लोगों को बधाई दी
मां कालरात्रि का आशीर्वाद मांगा
प्रधानमंत्री श्री नरेन्द्र मोदी ने नवरात्रि की महासप्तमी के पावन अवसर पर लोगों को बधाई दी है। श्री मोदी ने मां कालरात्रि से उनके सभी भक्तों के लिए आशीर्वाद भी मांगा है और उन्होंने मां कालरात्रि की स्तुति का पाठ भी साझा किया है।
प्रधानमंत्री ने ट्वीट किया:
"सुखप्रसन्नवदनां स्मेराननसरोरुहाम्।
एवं सञ्चियन्तयेत्कालरात्रिं सर्वकामसमृद्धिदाम्॥
देशवासियों को नवरात्रि की महासप्तमी की मंगलकामनाएं। मां कालरात्रि की करुणा और कृपा से आप सभी का जीवन ज्योतिर्मय और सुखमय हो। उनसे जुड़ी एक स्तुति…"
निर्वाचन आयोग
झारखंड विधान सभा, 2019 के आम चुनाव के दूसरे चरण का मतदान
झारखंड विधानसभा के लिए आज 20 विधानसभा क्षेत्रों में दूसरे चरण का मतदान हुआ। इसके तहत पूर्वी सिंहभूम, सरायकेला-खरसावां, पश्चिम सिंहभूम, रांची, खुंटी, गुमला और सिमडेगा सात जिलों में मतदान संपन्न हुआ। इसका विवरण इस प्रकार हैं:
20 विधानसभा क्षेत्रों में से 18 नक्सल प्रभावित हैं।
6,066 मतदान केंद्रों में से 4,478  के संवेदनशील होने के कारण; सुरक्षा के पुख्ता इंतजाम किए गए थे।
1,455 मतदान केंद्रों में दो दिन पहले ही पोलिंग टीमों को भेजने की आवश्यकता थी।
346 मतदान कर्मियों को पहुँचाने के लिए 4 हेलिकॉप्टर तैनात किए गए थे।
इस चरण में 48,25,038 मतदाता शामिल थे, जिनमें 10,492 सेवा मतदाता और 62,565 पीडब्ल्यूडी मतदाता शामिल थे। इस चरण में 29 महिला उम्मीदवारों सहित 260 उम्मीदवार मैदान में हैं।
5,847 स्वयंसेवकों ने पीडब्ल्यूडी मतदाताओं को उनके घरों से मतदान केंद्रों तक लाने में सहायता प्रदान की। उनके परिवहन की सुविधा के लिए 2,079 वाहन तैनात किए गए थे। मतदान केंद्रों पर 2,934 व्हीलचेयर प्रदान किए गए थे।
आयोग ने धन शक्ति के दुरुपयोग को रोकने के लिए एक व्यापक तंत्र का गठन किया था। अब तक पूरे राज्य से जब्त परिसम्पत्ति का कुल मूल्य 16.0 करोड़ रुपये है।
चरण-II में तीन विधानसभा क्षेत्रों में  विधानसभा क्षेत्र 284 पीएस ) नए पेश किए गए बूथ ऐप का सफलतापूर्वक उपयोग किया गया।  यह ऐप मतदाताओं को मतदान केंद्र पर कतार में मतदाताओं की संख्या के बारे में वास्तविक जानकारी प्रदान करने में मदद करता है।
- अनुमानित मतदान आंकड़े:
प्रेस नोट जारी होने के समय, कुछ मतदान केंद्रों पर मतदान अभी भी जारी था। अंतिम मतदान प्रतिशत की जानकारी पीठासीन अधिकारियों की डायरी और अन्य दस्तावेजों के सत्यापन और जांच के बाद पता चले सकेगी। शाम 5.00 बजे तक प्राप्त रिपोर्टों के अनुसार, आज दूसरे चरण के सभी 20 विधानसभा क्षेत्रों के लिए अनुमानित मतदान 62.40 प्रतिशत है। इन 20 विधानसभा क्षेत्रों के लिए एलएई 2014 में कुल मतदान 68.01 प्रतिशत था।
- ईवीएम और वीवीपीएटी:
मतदान के दौरान आज ईवीएम/वीवीपीएटी के बारे में कोई शिकायत दर्ज नहीं की गई है। 20 विधानसभा क्षेत्रों, अब तक प्राप्त आंकड़ों के अनुसार, केवल 0.20 प्रतिशत बीयू, 0.20 प्रतिशत सीयू और 0.69 प्रतिशत वीवीपीएटी प्रतिस्थापित किए गए।
- मतदान दिवस पर घटनाएं: सीईओ/आम पर्यवेक्षकों ने निम्नलिखित घटनाओं की सूचना दी है
- सुबह करीब साढ़े नौ बजे गुमला जिले की सिसई एसी की पीएस-36 पर तैनात आरपीएफ और कुछ ग्रामीणों के बीच हाथापाई हुई। रिपोर्ट के अनुसार, कुछ ग्रामीणों ने एक जवान पर काबू पाने और उसके हथियार छीनने की कोशिश की। इसके बाद, ग्रामीणों ने उन जवानों पर पथराव शुरू कर दिया जिन्होंने गोलीबारी की। इस घटना में जिलानी अंसारी  की गोली लगने से मौत हो गई, जबकि दो अन्य ग्रामीणों घायल हो गए। जिला पुलिस के साथ-साथ आरपीएफ के अधिकारियों को भी चोटें आईं हैं। पुनर्मतदान का आदेश दिया जा रहा है।
- एक बस में एक आगजनी की घटना 52-चाईबासा में हुई यह बस मतदाताओं को 84-प्राथमिक विद्यालय जोजोहातु-1 से मिडिल स्कूल पांडवीर के बूथ तक परिवहन सुविधा देने के लिए लगाई गई थी। इस घटना में किसी के चोटिल होने की सूचना नहीं है।
- खूंटी जिले के तमर विधानसभा क्षेत्र के अदकी ब्लॉक में आज शाम नक्सलियों ने वापस लौट रही एक पोलिंग टीम पर गोलीबारी कर दी। खोज और बचाव अभियान जारी है।
गृह मंत्रालय
पंडित दीनदयाल उपाध्याय पेट्रोलियम विश्वविद्यालय का 7वां दीक्षांत समारोह सम्पन्न
श्री नरेंद्र मोदी जनता को खुश करने के लिए नहीं बल्कि उनकी जीवन शैली बेहतर बनाने के लिए फैसले लेते हैं – श्री अमित शाह
केंद्रीय गृह मंत्री ने कहा कि भारत को 5 ट्रिलियन डॉलर अर्थव्यवस्था बनाने में ऊर्जा और पेट्रोलियम की भूमिका महत्वपूर्ण है
श्री अमित शाह ने कहा की संभावनाओं का दोहन वही कर सकता है जिसमें हौसला होता है
पंडित दीनदयाल उपाध्याय और महात्मा गांधी के बारे में पढ़ने से भारत को जान सकेंगे – श्री अमित शाह
केंद्रीय गृह मंत्री श्री अमित शाह ने कहा कि पंडित दीनदयाल उपाध्याय पेट्रोलियम विश्वविद्यालय के 7वें दीक्षांत समारोह में बोलते हुए कहा कि दीनदयाल उपाध्याय ने एक नया विचार, एक नया दर्शन देकर देश को आगे बढ़ाने का काम किया था | उनका कहना था कि गांधी का दर्शन शाश्वत है और उनके 150वें जन्मवर्ष पर प्रत्येक देशवासी को एक संकल्प लेना चाहिए जिससे 130 करोड़ देशवासियों का संकल्प एक मजबूती के साथ नए भारत का निर्माण करने में सहायता करेगा |
श्री अमित शाह ने कहा कि डिग्री प्राप्त करने वाले छात्र आज से एक नई शुरुआत कर रहे हैं और उन्हें देश के विकास में योगदान सुनिश्चित करना चाहिए | उन्होने कहा कि आप का भविष्य अपार संभावनाओं से भरा है और संभावनाओं का दोहन वही कर सकता है जिसमें हौसला होता है|
श्री शाह ने छात्रों को देश के प्रधानमंत्री नरेंद्र मोदी जी ओर से शुभकामनाएं देते हुए कहा कि आज पर्यावरण का जमाना है और हमें ग्लोबल वॉर्मिंग और क्लाइमेट चेंज की चिंता कर उचित उपाय करने होंगे | वर्तमान में इन समस्याओं के रूप को देखते हुए श्री शाह ने सिंगल यूज प्लास्टिक तथा ईको फ्रेंडली से संबन्धित कोर्स शुरू करने का भी सुझाव दिया | इससे प्रधानमंत्री श्री नरेंद्र मोदी जी के गुजरात को भारत की पेट्रोल राजधानी बनाने का सपना भी पूरा होगा |
श्री अमित शाह ने कहा कि आजादी के 73 साल हो चुके हैं और 2014 तक देश की सरकारों ने बहुत तरह के कार्य किए किन्तु देश में सुधार कार्यों में पहल मोदी जी के नेतृत्व में हुई | उन्होने कहा कि आजादी के बाद 2014 तक जहां देश में 3000 से कम स्टार्टअप थे लेकिन 2019 में इनकी संख्या 20000 से ज्यादा है |
केंद्रीय गृह मंत्री ने कहा कि श्री नरेंद्र मोदी जी देशहित में कठिन से कठिन फैसले लेने में पीछे नहीं हटते | श्री शाह ने कहा कि धारा 370 तथा 35 ए हटाने का फैसला कर मोदी जी ने कश्मीर को भारत का अभिन्न अंग बनाया जिससे वहाँ विकास के कार्य सुनिश्चित होंगे तथा पहले से अच्छी स्वास्थ्य व्यवस्था और शिक्षा उपलब्ध कराई जा सकेगी |
श्री अमित शाह ने कहा कि भारत की जनता ने प्रधानमंत्री श्री नरेंद्र मोदी जी पर भरोसा कर दोबारा पूर्ण बहुमत की सरकार बनाई इसका परिणाम है कि भारत दुनिया में आज सबसे तेज गति से बढ़ने वाली अर्थव्यवस्था है| उन्होने भारत को 5 ट्रिलियन अमेरिकी डॉलर की अर्थव्यवस्था बनाने के संदर्भ में कहा कि इसमें ऊर्जा और पेट्रोलियम की भूमिका महत्वपूर्ण होगी | श्री शाह का कहना था कि बढ़ते शहरीकरण के साथ हम ऊर्जा के मामलों में बहुत आगे निकल रहे हैं किन्तु भारत की प्रति व्यक्ति ऊर्जा की खपत काफी कम है जिसे ध्यान में रखकर भविष्य की रूपरेखा तैयार करनी होगी | उन्होने आगे कहा कि श्री नरेंद्र मोदी वैश्विक स्तर पर सबसे लोकप्रिय नेता के रूप में भारत की नई छवि का निर्माण कर रहे हैं |
कार्यक्रम में गुजरात के मुख्यमंत्री श्री विजय रुपाणी, पंडित दीनदयाल उपाध्याय पेट्रोलियम विश्वविद्यालय के चेयरमैन श्री मुकेश अंबानी, गुजरात सरकार के मंत्री श्री भूपेंद्र सिंह, श्री सौरभ पटेल सहित कई गणमान्य अतिथि उपस्थित रहे |
शिक्षा मंत्रालय
मानव संसाधन विकास मंत्री ने ऑपरेशन डिजिटल बोर्ड की शुरूआत की
देश में गुणवत्तापूर्ण शिक्षा को बढ़ावा देने के लिए ऑपरेशन डिजिटल बोर्ड  एक क्रांतिकारी कदम- श्री प्रकाश जावड़ेकर
मानव संसाधन विकास मंत्री श्री प्रकाश जावड़ेकर ने टेक्नोलॉजी का लाभ उठाने के लिए देश में गुणवत्तपूर्ण शिक्षा को बढ़ावा देने के उद्देश्य से ऑपरेशन डिजिटल बोर्ड की शुरूआत की है। नई दिल्ली में आज एक संवाददाता सम्मेलन को संबोधित करते हुए श्री जावड़ेकर ने कहा कि ऑपरेशन डिजिटल बोर्ड एक क्रांतिकारी कदम है, जो अध्ययन के साथ-साथ अध्यापन की प्रक्रिया को संवादमूलक बनाएगा तथा शिक्षा-विज्ञान संबंधी दृष्टिकोण के रूप में अध्ययन को लोकप्रिय बनाएगा। श्री प्रकाश जावड़ेकर ने बताया कि डिजिटल बोर्ड देशभर के सरकारी और सरकारीसहायता प्राप्त स्कूलों में कक्षा 9 से लेकर उच्च शिक्षण संस्थानों में शुरू किया जाएगा। यह प्रक्रिया 2019 के आगामी सत्र से शुरू हो जाएगी। मानव संसाधन विकासमंत्री ने कहा कि ओडीबी का उद्देश्य कक्षा को डिजिटल क्लास रूम में बदलना है और साथ ही छात्रों को किसी भी स्थान पर किसी भी समय ई-संसाधन उपलब्ध कराना है। इससे व्यक्तिगत अनुकूलनीय ज्ञान के साथ-साथ मशीन ज्ञान, आर्टिफिशियल इंटेलिजेंस और डेटा अनेलेटिक्स जैसी उभरती प्रौद्योगिकियों का दोहन करके कुशल अध्यापन का प्रावधान करने में मदद मिलेगी। एक विशेषज्ञ समिति ने ओडीबी के अंतर्गत डिजिटल क्लास रूम के अधिकतम विन्यास तैयार कर लिया है।
केंद्रीय मंत्री ने कहा कि देश में शिक्षा क्षेत्र सबसे बड़ी जिस चुनौती का सामना कर रहा है वह देश में मान्य गुणवत्ता मानकों को बनाए रखने की है। हालांकि हमारे पास अच्छी संख्या में प्रमुख संस्थान है, जो दुनिया के श्रेष्ठ संस्थानों से मुकाबला कर सकते हैं, बड़ी संख्या में उच्च शिक्षण संस्थानों और स्कूलों में गुणवत्तापूर्ण अध्ययन में सुधार की आवश्यकता है, क्योंकि इन संस्थानों से निकलने वाले छात्र खुद को समाज और बाजार की जरूरतों के अनुसार उपयुक्त नहीं पाते। शैक्षणिक प्रौद्योगिकी और संपर्क के प्रसार ने इस मुद्दे के समाधान का अवसर दिया है और इसका उद्देश्य शैक्षणिक मानकों को समानता देना है।
श्री जावड़ेकर ने कहा कि मानव संसाधन विकास मंत्रालय द्वारा शुरू किए गए ई-पाठशाला, दीक्षा, एनआरओईआर, एनपीटीईएल, ई-पीजीपाठशाला स्वयं और स्वयं प्रभा डीटीएच चैनल आदि ने उच्च गुणवत्ता की पर्याप्त सामग्री प्रदान की है जिसे प्रत्येक कक्षा तक ले जाया जा सकता है। इस प्रकार के शैक्षणिक हस्तक्षेप से अध्यापन का स्तर बेहतर हो सकता है चाहे स्कूल और कॉलेज/संस्थान कहीं भी हो इस तरह के प्रौद्योगिकी आधारित ज्ञान से देश भर के अध्यापकों को प्रेरणा मिल सकती है और वे अपना अध्यापन के स्तर बेहतर कर सकते हैं।
उच्च शिक्षण संस्थानों में ओडीबी के लिए यूजीसी कार्यान्वयन एजेंसी होगी। यूजीसी ने अपनी 29 जनवरी, 2019 को बैठक में 2022 तक देश के प्रत्येक क्लास रूम में डिजिटल शिक्षाका विस्तार करने के लिए एक प्रस्ताव पारित किया था। यह अनुमान लगाया गया कि संस्थानों में 5 लाख क्लास रूम होंगे जिन्हें केंद्र अथवा राज्य सरकारों द्वारा सहायता दी जाएगी।
उप राष्ट्रपति सचिवालय
लोगों को सीखने के लिए संस्कृत को आसान बनाया जाना चाहिए
संस्कृत को लोकप्रिय बनाने का आह्वान किया; शब्दों को सरल बनाने का सुझाव दिया
हाई-स्कूल तक की शिक्षा मातृ भाषा में देने के लिए सभी केन्द्र और राज्य सरकारों से आग्रह किया
ऑल इंडिया ओरियंटल कॉन्फ्रेंस के 50वें सत्र को संबोधित किया
(उप-राष्ट्रपति श्री एम. वेंकैया नायडू ने कहा कि संस्कृत के प्रयोग को लोकप्रिया बनाया जाना चाहिए और इसके लिए शब्दों को सरल बनाने की आवश्यकता है। उन्होंने कहा कि यदि कोई भाषा विलुप्त होती है तो वह संस्कृति और इतिहास भी भविष्य में विलुप्त हो जाएगा, जिनसे यह भाषा जुड़ी हुई है।
आज नागपुर में ऑल इंडिया ओरियंटल कॉन्फ्रेंस के 50वें सत्र को संबोधित करते हुए उप-राष्ट्रपति ने कहा कि संस्कृत को सरल बनाया जाना चाहिए ताकि आम आदमी इसे समझ सके। आवश्यकतानुसार नए शब्दों को भी जोड़ा जाना चाहिए।
श्री नायडू ने कहा कि किसी भी भाषा को धर्म और समुदाय के नजर से नहीं देखना चाहिए। वेद, उपनिषद और संस्कृत पूरे देश के हैं। प्रत्येक व्यक्ति को भाषा सीखने की सुविधा होनी चाहिए।
उन्होंने कहा कि सभी प्राचीन ग्रंथों का अनुवाद विभिन्न क्षेत्रीय भाषाओं में किया जाना चाहिए ताकि युवा पीढ़ी भारत की संस्कृति, परंपरा और इसके इतिहास को समझ सकें।
इस संदर्भ में श्री नायडू ने कहा कि जर्मनी में संस्कृत पर विस्तृत शोध व अनुसंधान किए जा रहे हैं, जबकि भारत संस्कृत के विकास और प्रोत्साहन पर पर्याप्त ध्यान नहीं दे रहा है।
इतिहास लेखन में साहित्य और भाषायी स्रोतों के महत्व के बारे में श्री नायडू ने कहा कि भाषा सिर्फ संवाद का माध्यम नहीं है, बल्कि यह एक पूरी संस्कृति - पूरी सभ्यता का प्रतिनिधित्व करती है। हमारी भाषाएं एक साझा सूत्र हैं, जो हमें अपने भूत और भविष्य से जोड़ती हैं।
उप-राष्ट्रपति ने कहा कि भारत में 19,500 भाषाएं और बोलियां हैं। 196 भाषाएं विलुप्ति की कगार पर हैं। श्री नायडू ने कहा कि कोई देश प्रगति नहीं कर सकता यदि वह अपने इतिहास की अवहेलना करता है। भारत के वास्तविक इतिहास को शामिल करने के लिए शिक्षा व्यवस्था में बदलाव किया जाना चाहिए और तुकाराम, ज्ञानेश्वर, नारायण गुरु, अल्लूरी सीताराम राजू, वीरापांडियन कट्टाबोम्मन तथा अन्य महान विभूतियों की कहानियों को भी पाठ्य पुस्तकों में शामिल किया जाना चाहिए।
श्री नायडू ने शिक्षा, प्रशासन और दैनिक जीवन में भारतीय भाषाओं के उपयोग को बढ़ाने का आह्वान किया। उन्होंने हाई-स्कूल तक की शिक्षा मातृभाषा में देने के लिए सभी केन्द्र और राज्य सरकारों से आग्रह किया।
केन्द्रीय सड़क परिवहन और राजमार्ग मंत्री श्री नीतिन गडकरी, महाराष्ट्र सरकार के ऊर्जा मंत्री श्री नीतिन राउत, कवि कुलगुरु कालिदास संस्कृत विश्वविद्यालय के कुलपति प्रो. श्रीनिवास वाराखेडी, ऑल इंडिया ओरियंटल कॉन्फ्रेंस के अध्यक्ष प्रोफेसर गौतम पटेल व अन्य गणमान्य व्यक्ति इस अवसर पर उपस्थित थे।
राष्ट्रपति सचिवालय
राष्ट्रपति ने हिंदू के चौथे वार्षिक विचार सम्मेलन- ‘द हडल’ को संबोधित किया
राष्ट्रपति ने कहा, जागरूक नागरिक यानी निष्पक्ष पत्रकारिता के बिना लोकतंत्र अधूरा है
भारत के राष्ट्रपति श्री राम नाथ कोविंद ने आज  बेंगलूरु में द हिंदू के चौथे वार्षिक विचार सम्मेलन 'द हडल' को संबोधित किया।
राष्ट्रपति ने इस अवसर पर बोलते हुए कहा कि द हिंदू द्वारा आयोजित कार्यक्रम ‘द हडल’ में भाग लेते हुए उन्हें प्रसन्नता हो रही है। उन्होंने कहा कि यह एक ऐसा नाम है जो न केवल भारत की सांस्कृतिक विविधता को दर्शाता है बल्कि एक इतिहास खंड को भी संजोया हुआ है जो सभ्यता के संदर्भ में दुनिया में अद्वितीय है। उन्होंने कहा कि हिंदू प्रकाशन समूह ने अपनी जिम्मेदार एवं नैतिक पत्रकारिता के माध्यम से इस महान देश के मूलतत्व को पकड़ने की कोशिश की है। उन्होंने पत्रकारिता के पांच मूल सिद्धांतों- सच्चाई, स्वतंत्रता एवं आजादी, न्याय, मानवता और सामाजिक भलाई में योगदान- पर जोर देने के लिए उनकी सराहना की।
राष्ट्रपति ने कहा कि भारत के सामाजित मानस में बहस और चर्चा को सच तक पहुंचने का जरिया हमेशा से माना जाता रहा है। इसमें कोई संदेह नहीं है कि सत्य की अवधारणा परिस्थितियों पर निर्भर करती है। बहस, चर्चा और वैज्ञानिक स्वाभाव से उत्पन्न विचार के जरिये सत्य पर छाए बादल को प्रभावी ढंग से दूर किया जाता है। पूर्वाग्रह और हिंसा सत्य की खोज को मिटा देती है।
राष्ट्रपति ने कहा कि कभी-कभी हठधर्मिता और व्यक्तिगत पूर्वाग्रह भी सत्य को विकृत करते हैं। गांधीजी के जन्म के 150वें वर्ष में हमें इस प्रश्न पर विचार करना चाहिए: क्या सत्य को एक विचारधारा के रूप में आगे बढ़ाने के लिए उचित नहीं होगा? गांधीजी ने हमें सत्य की खोज में लगातार चलते हुए रास्ता दिखाया है जो अंततः इस जगत को समृद्ध करने वाले हर सकारात्मक गुण को समाहित करता है।
राष्ट्रपति ने कहा कि इंटरनेट और सोशल मीडिया ने पत्रकारिता और लोकतंत्र को पुनर्जीवित किया है। यह प्रक्रिया जारी है लेकिन फिलहाल अपने आरंभिक चरण में है। साथ ही, इसने कई चिंताओं को भी जन्म दिया है। नई मीडिया काफी तेज और लोकप्रिय है और लोग वही चुन सकते हैं जो वे देखना, सुनना या पढ़ना चाहते हैं। लेकिन पारंपरिक मीडिया ने वर्षों के दौरान समाचार के सत्यापन के लिए कौशल विकसित किया है और यह काम महंगा है। उन्होंने उम्मीद जताई कि हम जल्द ही सामंजस्य की स्थिति तक पहुंचेंगे। उन्होंने कहा कि इस दौरान पारंपरिक मीडिया को समाज में अपनी भूमिका पर आत्मनिरीक्षण करना होगा और पाठकों का विश्वास को फिर से हासिल करने के तरीके तलशने होंगे। जागरूक नागरिक यानी निष्प क्ष पत्रकारिता के बिना लोकतंत्र अधूरा है।
प्रधानमंत्री कार्यालय
प्रधानमंत्री ने मध्य प्रदेश के लोगों को राज्य के स्थापना दिवस पर हार्दिक शुभकामनाएं दी
प्रधानमंत्री श्री नरेन्द्र मोदी ने मध्य प्रदेश के लोगों को राज्य के स्थापना दिवस पर हार्दिक शुभकामनाएं दी हैं।
"मध्य प्रदेश के निवासियों को राज्य के स्थापना दिवस की बहुत-बहुत बधाई।
प्रधानमंत्री ने कहा, "मध्य प्रदेश के लोगों को राज्य के स्थापना दिवस की हार्दिक शुभकामनाएं। राज्य कई प्रमुख क्षेत्रों में उल्लेखनीय प्रगति कर रहा है और आत्मनिर्भर भारत के सपने को साकार करने की दिशा में योगदान दे रहा है।"
रक्षा मंत्रालय
कोविड-19 के खिलाफ लड़ाई में भारतीय वायुसेना ने ऑक्सीजन कंटेनर, आवश्यक दवाओं एवं अन्य चिकित्सा उपकरणों को एयरलिफ्ट किया
भारतीय वायु सेना ने कोविड-19 के मामलों में ताजा वृद्धि के खिलाफ लड़ाई में देश के विभिन्न भागों से ऑक्सीजन कंटेनरों, सिलेंडरों, आवश्यक दवाओं, कोविड अस्पतालों एवं सुविधाओं की स्थापना और उन्हें बनाए रखने के लिए आवश्यक उपकरणों को एयरलिफ्ट करने की कार्यवाही की है। इन कार्यों को अंजाम देने के लिए भारतीय वायुसेना के परिवहन विमानों और हेलीकॉप्टरों को लगाया गया है। इनमें परिवहन विमान सी-17, सी-130जे, आईएल-76, एएन-32 और एवरो शामिल हैं। चिनूक और एमआई-17 हेलिकॉप्टर को स्टैंडबाय पर रखा गया है। दिल्ली के विभिन्न अस्पतालों के लिए कोच्चि, मुंबई, विशाखापट्टनम और बैंगलोर के डॉक्टरों और नर्सिंग स्टाफ को एयरलिफ्ट किया गया है।
भारतीय वायुसेना के सी-17 और आईएल-76 विमानों ने अत्यावश्यक ऑक्सीजन के वितरण में तेजी लाने के लिए टैंकरों के उपयोग वाली जगह से देश भर के फिलिंग स्टेशनों तक इन बड़े खाली ऑक्सीजन टैंकरों को एयरलिफ्ट करना शुरू कर दिया है। इसके अलावा सी-17 और आईएल-76 ने लेह में अतिरिक्त कोविड टेस्ट सुविधा स्थापित करने के लिए बायो सेफ्टी अलमारियां और ऑटोक्लेव मशीनों को मिलाकर बड़ी मात्रा में सामग्री पहुंचाई है । भारतीय वायुसेना के परिवहन विमान और हेलीकॉप्टर अल्प सूचना पर तैनात किए जाने के लिए एकदम तैयार हैं।
गौरतलब है कि 2020 में कोविड-19 प्रकोप के शुरुआती दिनों में भारतीय वायुसेना ने कोरोना वायरस महामारी से निपटने के लिए आवश्यक दवाएं, चिकित्सा और अन्य आवश्यक आपूर्ति पहुंचाने के साथ-साथ विदेशों से फंसे भारतीय नागरिकों को वापस लाने के लिए कई उड़ानें संचालित की थीं।
एमजी/एएम/एबी/डीवी
(Visitor Counter : 228
प्रधानमंत्री कार्यालय
प्रधानमंत्री ने ‘इंजीनियर डे’ पर इंजीनियरों को बधाई दी
प्रधानमंत्री श्री नरेन्द्र मोदी ने इंजीनियर डे पर इंजीनियरों को शुभकामनाएं दी हैं। प्रधानमंत्री ने कहा, "इंजीनियर डे पर सभी इंजीनियरों को शुभकामनाएं। हम सर एम. विश्वेश्वरैया को उनकी जयन्ती पर याद करते हैं। राष्ट्र निर्माण में हमारे इंजीनियरों के योगदान पर भारत को गर्व है।"
इस्पात मंत्रालय
राष्ट्रीय इस्पात निगम को 'राजभाषा कीर्ति पुरस्कार' - सम्मान प्रदान किया गया
इस्पात मंत्रालय के तहत राष्ट्रीय इस्पात निगम लिमिटेड  - विशाखापट्टनम इस्पात संयंत्र  को वर्ष 2020-21 के दौरान राजभाषा हिंदी के प्रभावी कार्यान्वयन के लिए प्रथम पुरस्कार 'राजभाषा कीर्ति पुरस्कार' से सम्मानित किया गया है। श्री डीके मोहंती डी  एवं डी  अतिरिक्त प्रभार आरआईएनएल ने नई दिल्ली में राष्ट्रीय हिंदी दिवस समारोह के अवसर पर गृह राज्य मंत्री श्री नित्यानंद राय से यह पुरस्कार प्राप्त किया।
टॉलिक  - उपक्रम विशाखापत्तनम ने भी आरआईएनएल के तत्वावधान में वर्ष 2020-21 के लिए प्रथम पुरस्कार 'राजभाषा कीर्ति पुरस्कार' प्राप्त किया।
यह पुरस्कार टॉलिक  अध्यक्ष और डी एवं डी अतिरिक्त प्रभार आरआईएनएल श्री डीके मोहंती ने गृह राज्य मंत्री श्री निशित प्रमाणिक से प्राप्त किया। हिंदी दिवस समारोह की अध्यक्षता केंद्रीय गृह एवं सहकारिता मंत्री श्री अमित शाह ने की।
वर्ष 2019-20 में हिंदी के प्रभावी कार्यान्वयन के लिए भी आर आई एन एल-वीएसपी को प्रथम पुरस्कार 'राजभाषा कीर्ति पुरस्कार' प्राप्त हुआ है। आरआईएनएल के मुख्य महाप्रबंधक  एवं प्रशासन श्री जी. गांधी ने यह पुरस्कार प्राप्त किया।
आरआईएनएल-वीएसपी की इन-हाउस पत्रिका 'सुगंध' ने वर्ष 2018-19 के लिए प्रथम पुरस्कार - 'राजभाषा कीर्ति पुरस्कार'- प्राप्त किया। महाप्रबंधक  एवं प्रशासनिक प्रभारी आरआईएनएल और सदस्य सचिव टॉलिक  विशाखापत्तनम श्री ललन कुमार इस पुरस्कार के प्राप्तकर्ता थे। उन्हें मान्यता प्रमाण पत्र भी प्रदान किया गया।
इस अवसर पर आरआईएनएल के अध्यक्ष एवं प्रबंध निदेशक श्री अतुल भट्ट ने आरआईएनएल को बधाई दी।
स्वास्थ्य एवं परिवार कल्याण मंत्रालय
राष्ट्रव्यापी कोविड टीकाकरण के तहत अब तक 187.67 करोड़ से अधिक टीके लगाए जा चुके हैं
12-14 आयु वर्ग में 2.65 करोड़ से अधिक खुराकें लगाई गई
भारत में कोरोना के सक्रिय मामले 15,873 हैं
पिछले 24 घंटों में 2,593 नए मामले सामने आए
स्वस्थ होने की वर्तमान दर 98.75 प्रतिशत
साप्ताहिक सक्रिय मामलों की दर 0.54 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 187.67 करोड़  से अधिक हो गया। इस उपलब्धि को 2,30,29,745 टीकाकरण सत्रों के जरिये प्राप्त किया गया है।
12-14 आयु वर्ग के लिए कोविड-19 टीकाकरण 16 मार्च,2022 को प्रारंभ हुआ था। अब तक 2.65 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक 10 अप्रैल,2022 को प्रारंभ की गई। अब तक 3,87,719 प्रीकॉशन खुराक लगाई गई हैं।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
10404725
|
|
दूसरी खुराक
|
|
10012053
|
|
प्रीकॉशन खुराक
|
|
4694892
|
|
अग्रिम पंक्ति के कर्मी
|
|
पहली खुराक
|
|
18414942
|
|
दूसरी खुराक
|
|
17532038
|
||
|
प्रीकॉशन खुराक
|
|
7340412
|
|
12-14 वर्ष आयु वर्ग
|
|
पहली खुराक
|
|
26575579
|
|
दूसरी खुराक
|
|
2932476
|
|
15-18 वर्ष आयु वर्ग
|
|
पहली खुराक
|
|
58140660
|
|
दूसरी खुराक
|
|
41345317
|
|
18-44 वर्ष आयु वर्ग
|
|
पहली खुराक
|
|
555482878
|
|
दूसरी खुराक
|
|
475434938
|
|
प्रीकॉशन खुराक
|
|
84549
|
|
45-59 वर्ष आयु वर्ग
|
|
पहली खुराक
|
|
202883319
|
|
दूसरी खुराक
|
|
187363960
|
|
प्रीकॉशन खुराक
|
|
303170
|
|
60 वर्ष से अधिक आयु वर्ग
|
|
पहली खुराक
|
|
126838741
|
|
दूसरी खुराक
|
|
116719403
|
|
प्रीकॉशन खुराक
|
|
14216266
|
|
प्रीकॉशन खुराक
|
||
|
2,66,39,389
|
|
कुल
|
|
|
|
1,87,67,20
,318
भारत में सक्रिय मामले आज 15,873 हैं। सक्रिय मामले, कुल पॉजिटिव मामलों के 0.04 प्रतिशत हैं।
नतीजतन, भारत में स्वस्थ होने की दर 98.75 प्रतिशत है।पिछले 24 घंटों में 1,755 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,25,19,479 हो गई है।
बीते 24 घंटे में कोरोना के 2,593 नए मामले सामने आएं।
पिछले 24 घंटों में कुल 4,36,532 जांच की गई हैं। भारत ने अब तक कुल 83.47 करोड़ से अधिक  जांच की गई हैं।
देश में साप्ताहिक पुष्टि वाले मामलों की दर 0.54 प्रतिशत है और दैनिक रूप से पुष्टि वाले मामलों की दर 0.59 प्रतिशत है।
सड़क परिवहन एवं राजमार्ग मंत्रालय
श्री नितिन गडकरी ने भारत एनसीएपी  शुरू करने के लिए जीएसआर अधिसूचना के प्रारूप को मंजूरी दी
केंद्रीय सड़क परिवहन और राजमार्ग मंत्री श्री नितिन गडकरी ने भारत- एनसीएपी  शुरू करने को लेकर जीएसआर अधिसूचना के प्रारूप को मंजूरी दी है। इसके तहत भारत में ऑटोमोबिल को क्रैश टेस्ट  में उनके प्रदर्शन के आधार पर स्टार रेटिंग दी जाएगी।
केंद्रीय मंत्री ने इस संबंध में सिलसिलेवार ट्वीट करके बताया कि भारत- एनसीएपी सुरक्षित वाहनों के निर्माण के लिए भारत में ओईएम  के बीच एक स्वस्थ प्रतिस्पर्धा को बढ़ावा देते हुए एक उपभोक्ता- केंद्रित मंच के रूप में काम करेगा, जिससे ग्राहक स्टार- रेटिंग के आधार पर सुरक्षित कारों का चयन कर सकेंगे।
मंत्री ने आगे कहा कि क्रैश टेस्ट के आधार पर भारतीय कारों की स्टार रेटिंग न केवल वाहनों में संरचनात्मक और यात्री सुरक्षा सुनिश्चित करने के लिए, बल्कि भारतीय ऑटोमोबिल की निर्यात- पात्रता को बढ़ाने के लिए भी अत्यंत महत्वपूर्ण है। उन्होंने कहा कि भारत- एनसीएपी के परीक्षण प्रोटोकॉल को मौजूदा भारतीय नियमों में फैक्टरिंग ग्लोबल क्रैश टेस्ट प्रोटोकॉल के साथ जोड़ा जाएगा। यह ओईएम को भारत की अपनी घरेलू परीक्षण सुविधाओं में अपने वाहनों का परीक्षण करने की अनुमति देता है।
श्री गडकरी ने कहा कि भारत- एनसीएपी, भारत को विश्व में नंबर 1 ऑटोमोबिल केंद्र बनाने के मिशन के साथ हमारे ऑटोमोबिल उद्योग को आत्मनिर्भर बनाने में एक महत्वपूर्ण साधन साबित होगा।